SL Uradni list Evropske unije L 134/8

IZVEDBENI SKLEP KOMISIJE (EU) 2015/842

z dne 28. maja 2015

o potrditvi obračunov plačilnih agencij držav članic v zvezi z odhodki, ki jih financira Evropski kmetijski sklad za razvoj podeželja (EKSRP) za proračunsko leto 2014

(notificirano pod dokumentarno številko C(2015) 3519)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (1), zlasti členov 51 in 54(5) Uredbe,

po posvetovanju z Odborom za kmetijske sklade,

ob upoštevanju naslednjega:

(1) V skladu s členom 51 Uredbe (EU) št. 1306/2013 mora Komisija na podlagi letnih obračunov, ki jih predložijo države članice, skupaj s podatki, ki se zahtevajo za potrditev obračunov, ter revizijskim mnenjem o popolnosti, točnosti in resničnosti obračunov in poročil certifikacijskih organov, potrditi obračune plačilnih agencij iz člena 7 navedene uredbe.

(2) V skladu s členom 39 Uredbe (EU) št. 1306/2013 se kmetijsko proračunsko leto začne 16. oktobra leta N – 1 in konča 15. oktobra leta N. Pri potrjevanju obračunov za proračunsko leto 2014 bi bilo zaradi uskladitve referenčnega obdobja za odhodke Evropskega kmetijskega sklada za razvoj podeželja (EKSRP) z referenčnim obdobjem za odhodke Evropskega kmetijskega jamstvenega sklada (EKJS) treba upoštevati odhodke, ki so jih države članice imele med 16. oktobrom 2013 in 15. oktobrom 2014, kot je določeno v členu 11(1) Izvedbene uredbe Komisije (EU) št. 908/2014 (2).

(3) Drugi pododstavek člena 33(2) Izvedbene uredbe (EU) št. 908/2014 določa, da je treba zneske, ki se na podlagi sklepa o potrditvi obračunov iz prvega pododstavka člena 33(1) navedene uredbe izterjajo od vsake države članice ali plačajo vsaki državi članici, določiti tako, da se vmesna plačila za zadevno proračunsko leto odštejejo od odhodkov, priznanih za navedeno leto v skladu s členom 33(1). Komisija mora navedeni znesek odšteti od naslednjega vmesnega plačila oziroma ga temu plačilu dodati.

(4) Komisija je preverila podatke, ki so jih predložile države članice, in pred 30. aprilom 2015 državam članicam sporočila rezultate preverjanj, skupaj s potrebnimi spremembami.

(5) Za nekatere plačilne agencije lahko Komisija na podlagi letnih obračunov in spremnih dokumentov odloči o popolnosti, točnosti in verodostojnosti predloženih letnih obračunov.

(6) Podatke, ki so jih predložile nekatere druge plačilne agencije, je treba dodatno preučiti, zato njihovi obračuni ne morejo biti potrjeni s tem sklepom.

(7) V skladu s členom 41 Uredbe (EU) št. 1306/2013 lahko Komisija zmanjša ali začasno prekine vmesna plačila državam članicam. O tem obvesti zadevne države članice. Pri sprejemanju tega sklepa bi morala Komisija upoštevati zmanjšane ali začasno prekinjene zneske, da bi preprečila kakršna koli neustrezna ali nepravočasna plačila ali povračila zneskov, ki bi pozneje lahko bili predmet finančnih popravkov. Zlasti četrta četrtletna izjava za leto 2013 in prva četrtletna izjava za leto 2014 sta navajali zneska 51 543 EUR oziroma 26 892 EUR za program za razvoj podeželja regije Lacij v Italiji (program CCI 2007IT06RPO005). Ta zneska sta bila vključena tudi v letno poročilo za proračunsko leto 2014. Zadevna zneska sta bila zmanjšana v skladu s členom 41 Uredbe (EU) št. 1306/2013, kot se je zahtevalo z izvedbenima sklepoma Komisije C(2014) 3268 in C(2014) 5156 zaradi neupoštevanja rokov za obvezno preverjanje. Ker postopek iz člena 34 Izvedbene uredbe (EU) št. 908/2014 še poteka, bi bilo ta zmanjšanja treba ohraniti. V zvezi s programom za razvoj podeželja za Bolgarijo (CCI 2007BG06RPO001) sta bila zneska 420 467,77 EUR in 598 402,41 EUR prijavljena v tretjem četrtletju leta 2014 v okviru ukrepa 311 oziroma 312. Ta zneska sta bila prijavljena tudi v letnem poročilu za proračunsko leto 2014. Zadevna zneska bi bilo treba s tem sklepom izključiti iz financiranja Unije, saj bi bilo treba upoštevati kakršno koli zmanjšanje v skladu s členom 41 Uredbe (EU) št. 1306/2013. Vsako tako zmanjšanje je dejansko začasno in ne vpliva na sklepe, ki se sprejmejo na podlagi člena 52 Uredbe (EU) št. 1306/2013.

(8) V skladu s členom 54(2) Uredbe (EU) št. 1306/2013 zadevna država članica krije 50 % finančnih posledic neizterjave v primeru nepravilnosti, če se izterjava ne izvede v štirih letih po datumu zahtevka za izterjavo, oziroma v osmih letih, kadar spor v zvezi z izterjavo rešujejo nacionalna sodišča. V skladu s členom 54(4) Uredbe (EU) št. 1306/2013 morajo države članice v letnih obračunih navesti finančne zneske, ki jih bremenijo na podlagi odstavka 2 navedenega člena. Pravila za izpolnjevanje obveznosti poročanja držav članic o zneskih, ki jih je treba izterjati, so določena v Izvedbeni uredbi (EU) št. 908/2014. V Prilogi II k Izvedbeni uredbi (EU) št. 908/2014 je določen model preglednice, ki jo morajo države članice uporabiti za predložitev podatkov o zneskih, ki jih je treba izterjati v letu 2015. Na podlagi preglednic, ki jih izpolnijo države članice, bi morala Komisija sprejeti sklep glede finančnih posledic neizterjave v primeru nepravilnosti, ki so starejše od štirih oziroma osmih let.

(9) V skladu s členom 54(3) Uredbe (EU) št. 1306/2013 se države članice lahko v ustrezno utemeljenih primerih odločijo, da bodo izterjavo opustile. Takšna odločitev se lahko sprejme le, če je skupna vsota obstoječih in predvidenih stroškov izterjave višja od zneska izterjave ali če se izkaže, da izterjave ni mogoče izvršiti zaradi plačilne nesposobnosti dolžnika ali oseb, ki so pravno odgovorne za nepravilnost, pri čemer je plačilna nesposobnost ugotovljena in priznana v skladu z nacionalnim pravom. Če je odločitev sprejeta v štirih letih od datuma zahtevka za izterjavo oziroma v osmih letih, kadar spor v zvezi z izterjavo rešujejo nacionalna sodišča, bi bilo treba 100 % finančnih posledic neizterjave kriti iz proračuna Unije. Zneske, za katere se je določena država članica odločila, da jih ne bo izterjala, in razloge za njeno odločitev je treba vključiti v letne obračune v skladu s členom 29(e) Izvedbene uredbe (EU) št. 908/2014, kakor je navedeno v točki (c)(iii) člena 102(1) Uredbe (EU) št. 1306/2013. Zato se za tovrstne zneske ne bi smelo bremeniti zadevnih držav članic in bi se morali kriti iz proračuna Unije.

(10) V skladu s členom 34(2) Uredbe (EU) št. 1306/2013 skupna vsota plačil predfinanciranja in vmesnih plačil ne sme preseči 95 % prispevka EKSRP za vsak program razvoja podeželja. Naslednji programi so dosegli to mejno vrednost: 2007AT06RPO001, 2007BE06RPO001, 2007DE06RPO004, 2007DE06RPO010, 2007IE06RPO001 in 2007UK06RPO003. Neporavnani saldo v zvezi s temi programi se bo poravnal ob zaključku programskega obdobja.

(11) Uredba (EU) št. 1306/2013 je razveljavila in nadomestila Uredbo Sveta (ES) št. 1290/2005 (3). Člen 26(3)(b) Uredbe (ES) št. 1290/2005, ki ustreza določbam člena 36(3)(b) Uredbe (EU) št. 1306/2013, je določal, da se vmesna plačila izvršijo brez prekoračitve celotnega finančnega načrtovanega prispevka EKSRP. Poleg tega je Izvedbena uredba (EU) št. 908/2014 prevzela nekatere določbe Uredbe Komisije (ES) št. 883/2006 (4), ki je bila razveljavljena z Delegirano uredbo Komisije (EU) št. 907/2014 (5). Člen 17(4) Uredbe (ES) št. 883/2006, ki ustreza določbam člena 23(2) Izvedbene uredbe (EU) št. 908/2014, je določal, da če skupni znesek izjav o izdatkih presega načrtovani skupni prispevek za program razvoja podeželja, je največji znesek za plačilo ne glede na zgornjo mejo iz člena 24(4) Uredbe (ES) št. 1290/2005, ki ustreza določbam člena 34(2) Uredbe (EU) št. 1306/2013, enak načrtovanemu znesku. Finančni načrt za os 2 iz programa razvoja podeželja 2007EE06RPO001 je bil v drugi in tretji četrtletni izjavi za leto 2014 presežen za 1 122 778,99 EUR. Finančni načrt za os 5 iz programa razvoja podeželja 2007ES06RPO009 je bil v tretji četrtletni izjavi za leto 2014 presežen za 18 560,56 EUR. Finančni načrt za os 2 iz programa razvoja podeželja 2007FI06RPO001 je bil v drugi četrtletni izjavi za leto 2014 presežen za 5 599 314,30 EUR. Finančni načrt za os 2 iz programa razvoja podeželja 2007LU06RPO001 je bil v tretji četrtletni izjavi za leto 2014 presežen za 169 459,49 EUR. Finančna načrta za os 2 in os 5 iz programa razvoja podeželja 2007UK06RPO002 sta bila v drugi in tretji četrtletni izjavi za leto 2014 presežena za 2 597 538,87 EUR oziroma 427 086,47 EUR. Zgoraj navedenih zneskov Komisija ni izplačala. Komisija do datuma sprejetja tega sklepa ni sprejela spremenjenih finančnih načrtov. Skupni zneski v višini 9 934 738,68 EUR, ki so vključeni v letne izjave za proračunsko leto 2014, bi se zato morali izključiti iz sklepa o potrditvi obračunov za proračunsko leto 2014. Komisija jih bo povrnila pozneje, in sicer po sprejetju spremenjenih finančnih načrtov ali ob zaključku programskega obdobja.

(12) V skladu s členom 36(3)(b) Uredbe (EU) št. 1306/2013 je bil znesek 913 212,81 EUR, ki je bil prijavljen v programu razvoja podeželja 2007PT06RPO001, izključen iz sklepa o potrditvi obračunov za proračunsko leto 2013. Komisija je po sprejetju spremenjenega finančnega načrta leta 2014 navedeni znesek povrnila, zato bi ga bilo treba vključiti v ta sklep o potrditvi obračunov.

(13) V skladu s členom 51 Uredbe (EU) št. 1306/2013 ta sklep ne posega v sklepe, ki jih lahko naknadno sprejme Komisija, da bi iz financiranja Unije izvzela odhodke, ki niso bili izvršeni v skladu s predpisi Unije –

SPREJELA NASLEDNJI SKLEP:

Člen 1

Razen plačilnih agencij iz člena 2 se obračuni plačilnih agencij držav članic v zvezi z odhodki, ki jih financira Evropski kmetijski sklad za razvoj podeželja (EKSRP) za proračunsko leto 2014, potrdijo.

Zneski, ki se izterjajo od vsake države članice ali izplačajo vsaki državi članici v skladu z vsakim programom razvoja podeželja na podlagi tega sklepa, so določeni v Prilogi I.

Člen 2

Za proračunsko leto 2014 obračuni plačilnih agencij držav članic za odhodke za vsak program razvoja podeželja, ki ga financira EKSRP, kakor so določeni v Prilogi II, niso zajeti v tem sklepu in bodo obravnavani v prihodnjem sklepu o potrditvi obračunov.

Člen 3

Zneski, ki bremenijo države članice na podlagi uporabe člena 54(2) Uredbe (EU) št. 1306/2013, so določeni v Prilogi III.

Člen 4

Ta sklep ne posega v prihodnje sklepe o potrditvi skladnosti, ki jih Komisija lahko sprejme v skladu s členom 52 Uredbe (EU) št. 1306/2013, da se iz financiranja Unije izključijo odhodki, ki niso bili izvedeni v skladu s pravili Unije.

Člen 5

Ta sklep je naslovljen na države članice.

V Bruslju, 28. maja 2015 Za Komisijo Phil HOGAN Član Komisije

(1) UL L 347, 20.12.2013, str. 549.

(2) Izvedbena uredba Komisije (EU) št. 908/2014 z dne 6. avgusta 2014 o pravilih za uporabo Uredbe (EU) št. 1306/2013 Evropskega parlamenta in Sveta v zvezi s plačilnimi agencijami in drugimi organi, finančnim upravljanjem, potrjevanjem obračunov, pravili o kontrolah, varščinami in preglednostjo (UL L 255, 28.8.2014, str. 59).

(3) Uredba Sveta (ES) št. 1290/2005 z dne 21. junija 2005 o financiranju skupne kmetijske politike (UL L 209, 11.8.2005, str. 1).

(4) Uredba Komisije (ES) št. 883/2006 z dne 21. junija 2006 o podrobnih pravilih za uporabo Uredbe Sveta (ES) št. 1290/2005 v zvezi z vodenjem računovodskih evidenc plačilnih agencij, izjavami o izdatkih in prejemkih ter pogojih za povračila izdatkov v okviru EKJS in EKSRP (UL L 171, 23.6.2006, str. 1).

(5) Delegirana uredba Komisije (EU) št. 907/2014 z dne 11. marca 2014 o dopolnitvi Uredbe (EU) št. 1306/2013 Evropskega parlamenta in Sveta v zvezi s plačilnimi agencijami in ostalimi organi, finančnim upravljanjem, potrditvijo obračunov, varščinami in uporabo eura (UL L 255, 28.8.2014, str. 18).

PRILOGA I POTRJENI ODHODKI EKSRP ZA POSAMEZNE PROGRAME RAZVOJA PODEŽELJA V PRORAČUNSKEM LETU 2014 Znesek, ki se izterja od države članice ali plača državi članici Odobreni programi s prijavljenimi odhodki za EKSRP (v EUR) DČ CCI Odhodki 2014 Popravki Skupaj Zneski, ki se jih ne da ponovno uporabiti Sprejeti zneski, potrjeni za proračunsko leto 2014 Vmesna plačila, povrnjena državi članici za zadevno proračunsko leto, vključno z obračunom predfinanciranja Znesek, ki ga je treba izterjati (–) od države članice ali plačati (+) državi članici (1) i ii iii = i + ii iv v = iii – iv vi vii = v – vi AT 2007AT06RPO001 (1) 544 468 367,78 0,00 544 468 367,78 0,00 544 468 367,78 518 811 910,08 25 656 457,70 BE 2007BE06RPO001 (1) 16 783 607,72 0,00 16 783 607,72 0,00 16 783 607,72 13 205 322,27 3 578 285,45 BG 2007BG06RPO001 395 493 074,51 – 1 018 870,18 394 474 204,33 0,00 394 474 204,33 393 750 627,31 723 577,02 CY 2007CY06RPO001 22 567 015,08 0,00 22 567 015,08 0,00 22 567 015,08 22 898 350,79 – 331 335,71 CZ 2007CZ06RPO001 326 067 553,26 0,00 326 067 553,26 0,00 326 067 553,26 326 067 674,49 – 121,23 DE 2007DE06RAT001 499 599,12 0,00 499 599,12 0,00 499 599,12 499 599,11 0,01 DE 2007DE06RPO004 (1) 63 035 454,95 0,00 63 035 454,95 0,00 63 035 454,95 46 638 237,43 16 397 217,52 DE 2007DE06RPO007 151 333 451,42 0,00 151 333 451,42 0,00 151 333 451,42 151 333 504,27 – 52,85 DE 2007DE06RPO009 1 756 006,08 0,00 1 756 006,08 0,00 1 756 006,08 1 756 010,52 – 4,44 DE 2007DE06RPO010 (1) 30 449 586,72 0,00 30 449 586,72 0,00 30 449 586,72 29 425 794,68 1 023 792,04 DE 2007DE06RPO012 129 627 838,13 0,00 129 627 838,13 0,00 129 627 838,13 129 627 837,98 0,15 DE 2007DE06RPO015 44 569 423,98 0,00 44 569 423,98 0,00 44 569 423,98 44 569 423,92 0,06 DE 2007DE06RPO017 32 302 560,60 0,00 32 302 560,60 0,00 32 302 560,60 32 302 560,59 0,01 DE 2007DE06RPO018 2 742 462,33 0,00 2 742 462,33 0,00 2 742 462,33 2 742 462,32 0,01 DE 2007DE06RPO019 161 853 097,22 0,00 161 853 097,22 0,00 161 853 097,22 161 853 097,21 0,01 DE 2007DE06RPO020 124 731 223,27 0,00 124 731 223,27 0,00 124 731 223,27 124 731 223,25 0,02 DE 2007DE06RPO021 40 589 272,39 0,00 40 589 272,39 0,00 40 589 272,39 40 592 850,30 – 3 577,91 DE 2007DE06RPO023 79 390 804,77 0,00 79 390 804,77 0,00 79 390 804,77 79 350 303,85 40 500,92 DK 2007DK06RPO001 82 998 289,85 0,00 82 998 289,85 0,00 82 998 289,85 83 307 264,88 – 308 975,03 EE 2007EE06RPO001 107 441 165,78 – 1 122 778,99 106 318 386,79 0,00 106 318 386,79 106 318 428,88 – 42,09 ES 2007ES06RAT001 5 773 319,62 0,00 5 773 319,62 0,00 5 773 319,62 5 773 319,62 0,00 ES 2007ES06RPO001 205 999 762,70 0,00 205 999 762,70 0,00 205 999 762,70 205 999 749,54 13,16 ES 2007ES06RPO002 52 921 899,62 0,00 52 921 899,62 0,00 52 921 899,62 52 921 926,24 – 26,62 ES 2007ES06RPO003 23 124 915,85 0,00 23 124 915,85 0,00 23 124 915,85 23 124 914,20 1,65 ES 2007ES06RPO004 6 760 223,26 0,00 6 760 223,26 0,00 6 760 223,26 6 760 220,72 2,54 ES 2007ES06RPO005 28 014 055,89 0,00 28 014 055,89 0,00 28 014 055,89 28 043 602,97 – 29 547,08 ES 2007ES06RPO006 11 673 899,78 0,00 11 673 899,78 0,00 11 673 899,78 11 673 627,87 271,91 ES 2007ES06RPO007 180 347 367,42 0,00 180 347 367,42 0,00 180 347 367,42 180 347 333,94 33,48 ES 2007ES06RPO008 73 969 728,51 0,00 73 969 728,51 0,00 73 969 728,51 73 969 728,58 – 0,07 ES 2007ES06RPO009 52 139 699,74 – 18 560,56 52 121 139,18 0,00 52 121 139,18 52 121 130,04 9,14 ES 2007ES06RPO010 156 843 297,22 0,00 156 843 297,22 0,00 156 843 297,22 156 843 349,08 – 51,86 ES 2007ES06RPO011 91 565 221,37 0,00 91 565 221,37 0,00 91 565 221,37 91 602 065,76 – 36 844,39 ES 2007ES06RPO012 4 476 595,43 0,00 4 476 595,43 0,00 4 476 595,43 4 476 595,25 0,18 ES 2007ES06RPO013 31 893 803,19 0,00 31 893 803,19 0,00 31 893 803,19 31 889 970,54 3 832,65 ES 2007ES06RPO014 7 001 783,06 0,00 7 001 783,06 0,00 7 001 783,06 7 001 782,94 0,12 ES 2007ES06RPO015 11 360 172,72 0,00 11 360 172,72 0,00 11 360 172,72 11 360 198,92 – 26,20 ES 2007ES06RPO016 8 838 843,37 0,00 8 838 843,37 0,00 8 838 843,37 8 838 846,41 – 3,04 FI 2007FI06RPO001 182 525 389,84 – 5 599 314,30 176 926 075,54 0,00 176 926 075,54 176 930 836,91 – 4 761,37 FI 2007FI06RPO002 1 059 517,27 0,00 1 059 517,27 0,00 1 059 517,27 1 059 517,24 0,03 FR 2007FR06RPO001 678 837 059,60 0,00 678 837 059,60 0,00 678 837 059,60 678 834 981,35 2 078,25 FR 2007FR06RPO002 13 637 663,26 0,00 13 637 663,26 0,00 13 637 663,26 13 632 754,78 4 908,48 FR 2007FR06RPO003 21 794 860,24 0,00 21 794 860,24 0,00 21 794 860,24 21 794 860,25 – 0,01 FR 2007FR06RPO004 13 085 698,30 0,00 13 085 698,30 0,00 13 085 698,30 13 085 698,26 0,04 FR 2007FR06RPO005 15 147 820,52 0,00 15 147 820,52 0,00 15 147 820,52 15 147 820,49 0,03 FR 2007FR06RPO006 56 350 372,69 0,00 56 350 372,69 0,00 56 350 372,69 56 350 372,73 – 0,04 HU 2007HU06RPO001 550 321 317,91 0,00 550 321 317,91 0,00 550 321 317,91 550 278 758,74 42 559,17 IE 2007IE06RPO001 (1) 179 326 161,10 0,00 179 326 161,10 0,00 179 326 161,10 99 168 661,16 80 157 499,94 IT 2007IT06RAT001 6 005 846,41 0,00 6 005 846,41 0,00 6 005 846,41 6 005 846,38 0,03 IT 2007IT06RPO001 18 263 314,16 0,00 18 263 314,16 0,00 18 263 314,16 18 380 705,60 – 117 391,44 IT 2007IT06RPO002 13 819 039,14 0,00 13 819 039,14 0,00 13 819 039,14 13 819 039,26 – 0,12 IT 2007IT06RPO003 79 515 358,43 0,00 79 515 358,43 0,00 79 515 358,43 79 515 358,51 – 0,08 IT 2007IT06RPO004 14 444 151,54 0,00 14 444 151,54 0,00 14 444 151,54 14 449 678,70 – 5 527,16 IT 2007IT06RPO005 47 406 432,46 – 78 435,00 47 327 997,46 0,00 47 327 997,46 47 406 972,32 – 78 974,86 IT 2007IT06RPO006 13 259 461,34 0,00 13 259 461,34 0,00 13 259 461,34 13 284 525,74 – 25 064,40 IT 2007IT06RPO007 64 999 720,96 0,00 64 999 720,96 0,00 64 999 720,96 64 948 526,65 51 194,31 IT 2007IT06RPO008 25 528 865,56 0,00 25 528 865,56 0,00 25 528 865,56 25 590 820,49 – 61 954,93 IT 2007IT06RPO009 58 633 519,29 0,00 58 633 519,29 0,00 58 633 519,29 58 633 519,64 – 0,35 IT 2007IT06RPO010 58 921 922,19 0,00 58 921 922,19 0,00 58 921 922,19 58 921 921,96 0,23 IT 2007IT06RPO011 8 167 143,75 0,00 8 167 143,75 0,00 8 167 143,75 8 167 148,05 – 4,30 IT 2007IT06RPO012 38 683 225,74 0,00 38 683 225,74 0,00 38 683 225,74 38 790 060,80 – 106 835,06 IT 2007IT06RPO013 2 490 100,59 0,00 2 490 100,59 0,00 2 490 100,59 2 490 100,63 – 0,04 IT 2007IT06RPO014 81 528 911,04 0,00 81 528 911,04 0,00 81 528 911,04 81 528 910,48 0,56 IT 2007IT06RPO015 13 836 214,26 0,00 13 836 214,26 0,00 13 836 214,26 13 854 106,18 – 17 891,92 IT 2007IT06RPO016 74 561 854,94 0,00 74 561 854,94 0,00 74 561 854,94 74 573 079,80 – 11 224,86 IT 2007IT06RPO017 39 985 924,56 0,00 39 985 924,56 0,00 39 985 924,56 39 989 076,63 – 3 152,07 IT 2007IT06RPO018 77 467 416,73 0,00 77 467 416,73 0,00 77 467 416,73 77 467 266,26 150,47 IT 2007IT06RPO019 156 458 307,09 0,00 156 458 307,09 0,00 156 458 307,09 156 909 167,01 – 450 859,92 IT 2007IT06RPO020 124 466 658,87 0,00 124 466 658,87 0,00 124 466 658,87 125 467 724,29 – 1 001 065,42 IT 2007IT06RPO021 191 224 405,91 0,00 191 224 405,91 0,00 191 224 405,91 191 569 197,15 – 344 791,24 LT 2007LT06RPO001 232 441 651,12 0,00 232 441 651,12 0,00 232 441 651,12 232 382 704,60 58 946,52 LU 2007LU06RPO001 6 858 402,22 – 169 459,49 6 688 942,73 0,00 6 688 942,73 6 688 942,73 0,00 LV 2007LV06RPO001 127 288 585,55 0,00 127 288 585,55 0,00 127 288 585,55 127 288 585,56 – 0,01 NL 2007NL06RPO001 111 099 420,13 0,00 111 099 420,13 0,00 111 099 420,13 111 269 776,51 – 170 356,38 PL 2007PL06RPO001 1 700 780 302,65 0,00 1 700 780 302,65 0,00 1 700 780 302,65 1 700 775 834,08 4 468,57 PT 2007PT06RAT001 1 775 386,28 0,00 1 775 386,28 0,00 1 775 386,28 1 775 386,20 0,08 PT 2007PT06RPO001 25 956 964,38 913 212,81 26 870 177,19 0,00 26 870 177,19 26 870 173,33 3,86 PT 2007PT06RPO002 628 254 854,61 0,00 628 254 854,61 0,00 628 254 854,61 628 239 028,87 15 825,74 PT 2007PT06RPO003 28 045 383,88 0,00 28 045 383,88 0,00 28 045 383,88 28 045 361,36 22,52 SE 2007SE06RPO001 264 374 589,77 0,00 264 374 589,77 0,00 264 374 589,77 267 849 243,12 – 3 474 653,35 SI 2007SI06RPO001 129 408 871,46 0,00 129 408 871,46 0,00 129 408 871,46 129 408 892,36 – 20,90 SK 2007SK06RPO001 148 343 717,70 0,00 148 343 717,70 0,00 148 343 717,70 148 345 429,79 – 1 712,09 UK 2007UK06RPO001 562 657 447,24 0,00 562 657 447,24 0,00 562 657 447,24 562 707 534,14 – 50 086,90 UK 2007UK06RPO002 61 921 949,43 – 3 024 625,34 58 897 324,09 0,00 58 897 324,09 58 897 167,99 156,10 UK 2007UK06RPO003 (1) 118 605 393,99 0,00 118 605 393,99 0,00 118 605 393,99 72 997 308,43 45 608 085,56 UK 2007UK06RPO004 53 920 344,45 0,00 53 920 344,45 0,00 53 920 344,45 54 338 878,50 – 418 534,05 (1) Kadar plačila dosežejo 95 % celotnega prispevka EKSRP za vsak program razvoja podeželja (člen 34(2) Uredbe (EU) št. 1306/2013), se razlika poravna ob zaključku programa.

PRILOGA II POTRDITEV OBRAČUNOV PLAČILNIH AGENCIJ PRORAČUNSKO LETO 2014 – EKSRP Seznam plačilnih agencij in programov, katerih obračuni so izvzeti in bodo predmet poznejšega sklepa o potrditvi obračunov Država članica Plačilna agencija Program Belgija Région Wallonne 2007BE06RPO002 Nemčija Zahlstelle Mecklenburg-Vorpommern 2007DE06RPO011 Baden-Württemberg 2007DE06RPO003 Španija Agencia Valenciana de Fomento y Garantía Agraria 2007ES06RPO017 Grčija Payment and Control Agency for Guidance and Guarantee Community Aids (O.P.E.K.E.P.E.) 2007GR06RPO001 Malta Agriculture and Rural Payments Agency 2007MT06RPO001 Romunija Plačilna agencija za razvoj podeželja in ribištvo (APDRP) 2007RO06RPO001